CELEX: 61971CJ0096
Language: da
Date: 1972-10-25
Title: Domstolens Dom af 25. oktober 1972. # R. & V. Haegeman mod Kommissionen for De Europæiske Fællesskaber. # Sag 96-71.

DOMSTOLENS DOM
   AF 25. OKTOBER 1972
   
      R. & V. Haegeman
   
   
      mod Kommissionen for De europæiske Fællesskaber
   
   Sag 96/71
   Processprog: Fransk
   
   Angående:
   
            1.
         
         
            Annullation af en afgørelse af 15. oktober 1971 fra Kommissionen for De europæiske Fællesskaber, for så vidt som der med denne afgørelse gives afslag på sagsøgerens anmodning om fritagelse for udligningsafgift, der opkræves ved import af græsk vin på området for Den belgisk-luxembourgske økonomiske Union (BLØU),
         
      
            2.
         
         
            en påstand om, at Kommissionen for Det europæiske økonomiske Fællesskab dømmes til at betale det sagsøgende selskab erstatning for den forvoldte skade.
         
      Domskonklusion :
   Sagsøgte frifindes for påstandene om annullation og erstatning.
   Generaladvokatens forslag til afgørelse:
   Sagsøgte frifindes i sag 96/71.
   Sammendrag
   Europæiske Fællesskaber — egne indtægter — opkrævning ved medlemsstaterne — indsigelser — kompetence for nationale myndigheder og retter
   (Rådets afgørelse af 21. 4.1970, artikel 6; Rådets forordning nr. 2/71, artiklerne 1, 2 og 13)
   Retssager om privates pålæggelse af de skatter og afgifter, som omtales i artikel 6 i Rådets afgørelse af 21. april 1970 angående udskiftning af medlemsstaternes finansielle bidrag med Fællesskabernes egne indtægter, skal i henhold til fællesskabsretten afgøres af de nationale myndigheder og i de former, som er fastsat i medlemsstaternes ret.